b'\n_START_ARTICLE_\nMartin W\xc3\xbchner\n_START_PARAGRAPH_\nMartin W\xc3\xbchner (7. november 1845 \xe2\x80\x93 22. juuli 1923) oli apteeker ja eesti rahvusliku liikumise tegelane._NEWLINE_\xc3\x95ppis 1869\xe2\x80\x931873 Tartu \xc3\xbclikoolis rohuteadust. 1873\xe2\x80\x931887 apteeker Daugavpilsis, Pihkvas, Haapsalus, P\xc3\xa4rnus, Tallinnas ja Laiusel. 1887\xe2\x80\x931909 apteeker Muhu-Liival ja apteegirentnik P\xc3\xb6ides. 1909 ostis P\xc3\xb6ide apteegi ja viis selle Orissaarde._NEWLINE_Tema vend Hans W\xc3\xbchneri oli aktiivne rahvusliku liikumise tegelane. Martin W\xc3\xbchner tegutses pea k\xc3\xb5igis tema venna juhitud ettev\xc3\xb5tmistes: aitas rajada Eesti Aleksandrikooli liikumist, tegutses Viljandi Eesti P\xc3\xb5llumeeste Seltsis ja Vanemuise Seltsis._NEWLINE_Ta oli Eesti \xc3\x9cli\xc3\xb5pilaste Seltsi asutajaliige ning k\xc3\xbclastas sageli rahvuslikke koosviibimisi Johann Voldemar Jannseni ja Lydia Koidula pool. 1920. aastal valiti ta E\xc3\x9cSi auvilistlaseks.'